Grok

Categoreye:Aboeres
Categoreye:Médyince
On grok, c' est ene abwesson fwaite avou del foite gote et del tchôde aiwe soucrêye. Li vraiy grok esteut fwait avou do rom.

On è prind voltî po rweri les matchureas.

Li bistouye est rishonne å grok, mins c' est avou do cafè.

 Ricete di grok 
Fé cure 2 gros decilites d' aiwe avou ene piceye di rodje souke et ene grosse coyirêye di låme. Maxhîz po fé fonde li låme et l' rodje souke

Cwand vosse maxhot boût, et k' tot est fondou, vudîz dins on vere a bire (250 ml) et rimplixhoz l' vere avou del foite gote (rom, wiski, fine, peket, evnd.).

Metoz vos ådzeu do vere po ddja houmer l' alcol ki si svinte. Bevoz a ptitès golêyes, li pus tchôd ki vs poloz, pus alez coûtchî.